62017TJ0591_INF
Sodba Splošnega sodišča (šesti senat) z dne 6. junija 2019 – EIB/Sirija
(Zadeva T‑591/17)
„Arbitražna klavzula – Posojilna pogodba „Water Supply Deir Ez Zor Region“ št. 80310 – Neizpolnitev pogodbe – Vračilo plačanih zneskov – Zamudne obresti – Postopek z zamudno sodbo“
1.
Sodni postopek – Vložitev tožbe pri Splošnem sodišču na podlagi arbitražne klavzule – Posojilna pogodba, ki jo je Evropska investicijska banka sklenila s Sirijo – Pristojnost Splošnega sodišča, opredeljena s členoma 256 in 272 PDEU, in arbitražna klavzula
(člena 256(1) in 272 PDEU)
(Glej točki 14 in 15.)
2.
Sodni postopek – Vložitev tožbe pri Splošnem sodišču na podlagi arbitražne klavzule – Posojilna pogodba, ki jo je Evropska investicijska banka sklenila s Sirijo – Kršitev pogodbene obveznosti s strani Sirije – Tožba, ki jo vloži Banka v imenu Unije – Dopustnost – Komisijino navodilo Banki, naj začne postopke za zagotovitev vračila v imenu Unije
(člena 256(1) in 272 PDEU)
(Glej točke od 18 do 20.)
3.
Sodni postopek – Vloga, s katero se postopek začne – Formalne zahteve – Označitev predmeta spora – Kratek povzetek navajanih razlogov – Tožba, katere predmet je naložitev, v okviru posojilne pogodbe, plačila o morebitnih zapadlih zneskov in zneskov, ki so po datumu vložitve tožbe ostali neplačani – Še ne dokazane hipotetične okoliščine – Nedopustnost
(Poslovnik Splošnega sodišča, člen76(d))
(Glej točke od 22 do 26.)
Predmet
Predlog, ki temelji na členu 272 PDEU, se nanaša na naložitev Sirski arabski republiki vračilo zneskov, dolgovanih v okviru posojilne pogodbe „Water Supply Deir Ez Zor Region“ št. 80310, skupaj z zamudnimi obrestmi.
Izrek
1.
Sirski arabski republiki se naloži vračilo zneska 404. 425, 58 EUR Evropski uniji, ki jo zastopa Evropska investicijska banka (EIB).
2.
Navedeni znesek se nanaša na zamudne obresti od glavnice in od pogodbenih obresti po obrestni meri 3,5 %, z dne 25. avgusta 2017 do dne plačila.
3.
Tožba se v preostalem zavrne.
4.
Sirski arabski republiki se naloži plačilo stroškov.